Mike Vogel

Michael James "Mike" Vogel (* 17. júl 1979, Abington, Pensylvánia, USA) je americký herec a bývalý model. S hraním začal v roku 2001 a od tej doby sa objavil v mnohých filmoch a seriáloch ako Texaský masaker motorovou pílou, Sesterstvo putovných nohavíc, Skejterský záťah, Poseidon, Cloverfield, Blue Valentine a Farba citov. Aktuálne hrá úlohu Daleho „Barbie“ Barbaru v seriáli stanice CBS Pod kupolou.

 Životopis 
Narodil sa v Abingtone a vyrastal vo Warminsteri v Pensylvánii. Obaja jeho dedovia bojovali v 2. svetovej vojne, jeden bol tankový veliteľ a bojoval v Bitke v Ardenách a druhý slúžil v námorníctve. Má dvoch mladších súrodencov, brata Daniela Aarona a sestru Kristin. Navštevoval strednú školu Williama Tennent, rovnakú školu, na ktorú chodili športovci Brian Baker a Kermit Cintron. V prvom ročníku bol vo wrestlingovom tíme. Od roku 2000 často cestoval do New Yorku na konkurzy pre hranie aj modeling.

 Kariéra 
Bol modelom pre značku Levi's a následne bol obsadený do seriálu Grounded for Life, kde sa objavoval vo vedľajšej úlohe v rokoch 2001 až 2004. Jeho prvá filmová rola prišla v snímke Skejterský záťah, kde sa objavil po boku Adama Brodyho a Jennifer Morrisonovej. Jeho ďalšie rola prišla v televíznom filme Wuthering Heights, ktorý bol vydaný tri mesiace po filme Skejterský záťah. Ide o modernú adaptáciu knihy Búrlivé výšiny. Tu hral úlohu Heatha a úlohe Kate stvárnila Erika Christensen. Jeho posledným filmom v tomto roku sa stal remake Texaský masaker motorovou pílou, ktorý bol veľmi úspešný.

V roku 2005 sa objavil v štyroch filmových úlohách. Najprv hral Erica Richmana, lásku postavy Blake Lively, vo filme Sesterstvo putovných nohavíc. Ďalej sa objavil v hlavnej úlohe v nízkorozpočtovej snímke Supercross. V roku 2003 tiež natočil triler Havoc, kde sa v hlavnej úlohe objavila Anne Hathawayová, ale film bol vydaný až v novembri 2005 iba na DVD. Jeho posledným filmom v roku 2005 bolo Klebetí sa..., kde stvárnil vedľajšiu rolu syna postavy Kevina Costnera.

V roku 2006 sa objavil v katastrofickom filme Poseidon a zahral si tu snúbenca postavy, ktorú hrala Emmy Rossumová. Vogelovi bola pôvodne ponúknutá úloha Angela vo filme X-Men: Posledný vzdor, ale úlohu odmietol, aby sa mohol objaviť v Poseidone. V ten istý rok sa ešte objavil v romantickej komédii Komplikované osudy a bolo oznámené, že sa objaví v horore Open Graves, ktorý sa nakrúcal v Španielsku. V roku 2007 hral hlavnú úlohu vo filme Lekcia umierania. V roku 2009 si zahral v zmieňovanom Open Graves a vo filme Across the Hall. V roku 2010 sme ho mohli zahliadnuť v romantickej komédii Na túto nemám a v televíznych seriáloch Klinika Miami a Heaven's Rain.

Objavil sa v menšej úlohe v komédii Môj dokonalý ex a stvárnil Johnnyho Foota vo filmovej adaptácii Čiernobiely svet. V roku 2011 sa objavil ako Dean v dramatickom seriáli Pan Am. V roku 2013 stvárnil rolu zástupcu šerifa Zacha Shelbyho v prvých siedmich epizódach seriálu Bates Motel, ktorý slúži ako prequel k filmu Psycho od Alfreda Hitchcocka.

V zozname "Televíznych najpríťažlivejších mužov z roku 2011" vydaného BuddyTV, sa umiestnil na 96. mieste.

V roku 2013 získal rolu Daleho „Barbie“ Barbaru v sci-fi seriáli stanice CBS Pod kupolou. Seriál je založený na rovnomennej novele spisovateľa Stephena Kinga. Seriál získal druhú sériu, ktorá sa vysielala v roku 2014, rovnako tak získal sériu tretiu, ktorá mala naplánované vysielanie na rok 2015.

V roku 2014 získal úlohu v televíznom filme stanice Hallmark In My Dreams, po boku Katharine McPhee.

 Osobný život 
V januári 2003 sa oženil s bývalou modelkou Courtney a mali dva mopslíky menom Orlando a Olivia. Dňa 20. februára 2007 sa Mikovi a Courtney narodila ich prvá dcéra, ktorú pomenovali Cassy Renee Vogel. Ich druhá dcéra, Charley B. Vogel, prišla na svet 2. júna 2009. Ich prvý syn Gabriel James Vogel sa narodil v roku 2013.

 Filmografia 

 Film 
 Rok Názov Rola Poznámky 2003  Skejterský záťah  Eric Rivers  Texaský masaker motorovou pílou  Andy  2005  Supercross  Trip Carlyle  Sesterstvo putovných nohavíc  Eric Richman  Havoc  Toby   Klebetí sa...  Blake Burroughs  2006  Komplikované osudy  Danny  Poseidon  Christian  2007  Lekcia umierania  Ian Stone  2008  Cloverfield  Jason "Hawk" Hawkins 2009  Across the Hall  Julian  Open Graves  Jason  2010  Blue Valentine  Bobby Ontario  Na túto nemám  Jack   Heaven's Rain  Brooks  2011  Farba citov  Johnny Foote  Broadcast Film Critics Association Award pre Najlepšie obsadenie
National Board of Review Award pre Najlepšie obsadenie
Satellite Award pre Najlepšie obsadenie v celovečernom filme
Screen Actors Guild Award pre Najlepší výkon obsadenie v celovečernom filme
Southeastern Film Critics Association Award pre Najlepšie obsadenie
Nominovaný-Central Ohio Film Critics Association pre Najlepšie obsadenie Môj dokonalý ex  Dave Hansen 2012Jake SquaredHerec Jake 2013  McCanick  Floyd Intrator 2014In My DreamsNickTV film

 Televízia 
 Rok Názov Rola Poznámky 2001-2004  Grounded for Life  Dean Piramatti  15 epizód 2003  Wuthering Heights  Heath  TV film 2009  Empire State  Sam Cochrane  TV film 2010  Klinika Miami  Dr. Chris 'C' Delete  13 epizód 2011  Pan Am  Dean Lowrey  14 epizód 2012  Living Loaded  Dan  TV film 2013  Bates Motel  Zástupca Zach Shelby  7 epizód Pod kupolou  Dale 'Barbie' BarbaraHlavná rola2015Childhood's EndRicky Stormgren

 Iné projekty 

 Externé odkazy 



 Zdroj 

Kategória:Osobnosti z Pensylvánie
Kategória:Herci USA
Kategória:Filmoví herci USA
Kategória:Televízni herci USA
Kategória:Modeli USA
Kategória:Osobnosti USA nemeckého pôvodu